దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
స్టార్టప్‌లకు కేంద్రం వరాలు
కేంద్ర ప్రభుత్వం స్టార్టప్ నిర్వచనాన్ని కూడా మార్చింది. ఏదైనా ఒక కంపెనీ ప్రారంభించిన (రిజిస్ట్రేషన్) నాటి నుంచి 10 ఏళ్ల వరకు స్టార్టప్‌గానే పరిగణిస్తారు. గతంలో ఇది ఏడేళ్లు మాత్రమే ఉండేది.
Samayam Telugu | Updated:
Feb 19, 2019, 06:41PM IST
హైలైట్స్
ఏంజల్‌ ట్యాక్స్‌ నిబంధనల సరళీకరణ
రూ.25 కోట్ల వరకు ఇన్వె్స్ట్‌మెంట్లపై పన్ను మినహాయింపు
ఇప్పటి వరకు ఈ పరిమితి రూ.10 కోట్లు
స్టార్టప్ నిర్వచనంలోనూ మార్పులు
కేంద్ర ప్రభుత్వం స్టార్టప్‌లకు చేయూతనందించేందుకు సిద్ధమైంది. వీటిని ప్రోత్సహించేందుకు పలు వరాలు కురిపించింది. ఏంజల్‌ ట్యాక్స్‌ నిబంధనలను సరళీకరించాలని నిర్ణయించింది. రూ.25 కోట్ల వరకు ఇన్వె్స్ట్‌మెంట్లపై పన్ను మినహాయింపు కల్పించింది. ప్రస్తుతం ఏంజెల్ ఇన్వెస్టర్ల నుంచి సేకరించిన నిధులు సహా స్టార్టప్ మొత్తం ఇన్వెస్ట్‌మెంట్లు రూ.10 కోట్లు దాటకపోతేనే పన్ను మినహాయింపు సౌకర్యం ఉంది. ఇప్పుడు రూ.25 కోట్ల వరకు ఇన్వె్స్ట్‌మెంట్లపై ఈ సౌలభ్యం పొందొచ్చు. దీనికి సంబంధించి ఒక నోటిఫికేషన్ విడుదల కానుంది.
కేంద్ర ప్రభుత్వం స్టార్టప్ నిర్వచనాన్ని కూడా మార్చింది. ఏదైనా ఒక కంపెనీ ప్రారంభించిన (రిజిస్ట్రేషన్) నాటి నుంచి 10 ఏళ్ల వరకు స్టార్టప్‌గానే పరిగణిస్తారు. గతంలో ఇది ఏడేళ్లు మాత్రమే ఉండేది. ఈ సంస్థలు కచ్చితంగా డిపార్ట్‌మెంట్‌ ఫర్‌‌ ప్రమోషన్‌ ఆఫ్‌ ఇండస్ట్రీ అండ్‌ ఇంటర్నల్‌ ట్రేడ్‌ వద్ద నమోదవ్వాలి. అలాగే వీటి వార్షిక టర్నోవర్‌ ఒక ఆర్థిక సంవత్సరంలో రూ.100 కోట్లకు లోపే ఉండాలి. రూ.100 కోట్లు దాటితే స్టార్టప్‌గా పరిగణించరు. ప్రస్తుతం టర్నోవర్ పరిమితి రూ.25 కోట్లుగా ఉంది.
Delighted to inform you that a Gazette Notification will be issued today simplifying the process for startups to ge… https://t.co/WVCTZ8b3xM
&mdash; Suresh Prabhu (@sureshpprabhu) 1550554294000
అలాగే రూ.250 కోట్ల టర్నోవర్ కలిగిన లిస్టైడ్ కంపెనీ, ప్రవాసులు, ఆల్టర్నేటివ్ ఇన్వెస్ట్‌మెంట్ ఫండ్స్ (కేటగిరి 1) ఒక స్టార్టప్‌లో ఇన్వెస్ట్ చేస్తే రూ.25 కోట్ల పరిమితిని దాటినా కూడా ఆదాయపు పన్ను చట్టం సెక్షన్ 56 (2) (7బి) కింద మినహాయింపు పొందొచ్చు.
ఆదాయపు పన్ను చట్టం సెక్షన్ 56 (2) (7బి) కింద మినహాయింపు పొందాలంటే స్థిర ఆస్తి, రూ.10 లక్షలపైన విలువైన ట్రాన్స్‌పోర్ట్ వెహికల్స్, ఇతర సంస్థల్లో పెట్టుబడులు పెట్టడం వంటివి చేయకూడదు.